Diari Oficial de la Generalitat Valenciana


Sumari del DOGV 2784, del 04-07-1996 (1996/838688)

ORDRE de 10 de juny de 1996, de la Conselleria d'Agricultura i Medi Ambient, per la qual s'aprova el Pla d'Obres d'Interés General de les comunitats de regants de la Séquia Major de Benaguasil i de la Pobla de Vallbona.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2784

Data del DOGV
:   04-07-1996

Secció del DOGV
:   ALTRES DISPOSICIONS

Número del document
:   1996/838688


Data del document
:   10-06-1996

Organisme emissor
:   Conselleria d'Agricultura i Medi Ambient

Tipus de document
:   Ordre

ORDRE de 10 de juny de 1996, de la Conselleria d'Agricultura i Medi Ambient, per la qual s'aprova el Pla d'Obres d'Interés General de les comunitats de regants de la Séquia Major de Benaguasil i de la Pobla de Vallbona.   
Preàmbul  
Les zones de reg de la Comunitat de Regants de la Séquia Major de Benaguasil i la Comunitat de Regants de la Pobla de Vallbona es proveeixen d'aigua del riu Túria, a partir d'un assut situat al terme municipal de Benaguasil. Les séquies que la condueixen són comunes a les dues entitats.  
Són comuns, també, els problemes que es plantegen als usuaris de les séquies, derivats principalment, de la falta de regulació dels cabals circulants, que en dificulta l'ús i obliga els agricultors a regar en qualsevol moment, quan els arriba el torn.  
Aquesta organització del reg condueix a la pèrdua d'aigua, sobretot en hores nocturnes, i a curt i mitjà termini, a un abandó de l'activitat per part dels agricultors més joves, que s'inclinen cap a unes altres ocupacions amb unes condicions laborals més atractives.  
La construcció de basses de regulació no sols evitarà el reg nocturn disminuint en part el caràcter penós del treball, sinó que permetrà la modernització dels sistemes actuals de reg per mitjà de la implantació del reg localitzat i la incorporació d'altres millores tecnològiques.  
Per tot això, a proposta de la Direcció General de Política d'Estructures, Regadius i Desenvolupament Rural, i en ús de les competències que tinc atribuïdes  
ORDENE  
Article 1  
S'aprova el Pla d'Obres d'Interés General de les comunitats de regants de la Séquia Major de Benaguasil i de la Pobla de Vallbona.  
Article 2  
D'acord amb l'article 62 de la Llei de Reforma i Desenvolupament Agrari i els decrets 151/1990, de 17 de setembre, 169/1991, de 30 de setembre, 13/1995, de 10 de gener, i 39/1995, de 7 de març, del Consell de la Generalitat Valenciana, les obres de basses de regulació, grups de bombament, estacions generals de filtratge, canonades i xarxes principals de reg i els camins de servei agrícola de la zona, queden classificades com d'interés general en el grup a) de l'article 61 de l'esmentada Llei de Reforma i Desenvolupament Agrari.  
DISPOSICIONS FINALS  
Primera  
La Direcció General de Política d'Estructures, Regadius i Desenvolupament Rural dictarà les normes complementàries per a la millor aplicació del que es disposa en aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 10 de juny de 1996  
La consellera d'Agricultura i Medi Ambient,  
M.ª àNGELS RAMóN-LLIN I MARTíNEZ